Han tjenestegjorde som forsvarsminister helt til slutten av president Harry S. Trumans periode og gikk av sammen med resten av Trumans kabinett i januar 1953. I hans tid som forsvarsminister ble mobiliseringen til Koreakrigen fullført samtidig som Hellas og Tyrkia ble medlemmer av NATO, noe Lovett støttet helhjertet. Han var med på å styre og planlegge USAs militære gjenopprustning etter andre verdenskrig, og hadde strategiske og langvarige planer for omorganisering av forsvarsdepartementet.